《和郭杏冈秋日漫兴十二首 其八》
明代·孙承恩

信步独行吟，悠悠太古心。鸟声听处惯，山色望中深。

憩石频搔首，临风一振襟。片云应送雨，小院落虚阴。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。